ΚΑΝΟΝΙΣΜΟΣ ( ΕΟΚ ) αριθ . 470/91 ΤΗΣ ΕΠΙΤΡΟΠΗΣ της 27ης Φεβρουαρίου 1991 για προσωρινή αναστολή του καθεστώτος των εξισωτικών ποσών προσχωρήσεως για το μαλακό κτηνοτροφικό σιτάρι

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 4007/87 του Συμβουλίου περί παρατάσεως της περιόδου που προβλέπεται στο άρθρο 90 παράγραφος 1 και στο άρθρο 257 παράγραφος 1 της πράξης προσχώρησης της Ισπανίας και της Πορτογαλίας ( 1 ), όπως τροποποιήθηκε τελευταία από τον κανονισμό (ΕΟΚ ) αριθ . 3836/90 ( 2 ),

τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 4 ), και ιδίως το άρθρο 7 παράγραφος 6,

Εκτιμώντας :

ότι οι τιμές της αγοράς του καλαμποκιού είναι πολύ υψηλές στο σύνολο της Κοινότητας λόγω ελλείψεως διαθεσίμων ποσοτήτων που οφείλονται στην ξηρασία κατά τη διάρκεια του καλοκαιριού 1990 - ότι η έλλειψη διαθέσιμης ποσότητας καλαμποκιού αντισταθμίζεται από σημαντικές διαθέσιμες ποσότητες μαλακού σιταριού - ότι εντούτοις, όσον αφορά την Πορτογαλία, λαμβανομένου υπόψη του ανοίγματος της τιμής που υπάρχει για το μαλακό σιτάρι και για τα άλλα κτηνοτροφικά σιτηρά, η αντικατάσταση του καλαμποκιού από το μαλακό σιτάρι στη διατροφή των ζώων στην Πορτογαλία δεν μπορεί να πραγματοποιηθεί με οικονομικούς όρους συγκρίσιμους με εκείνους που υπάρχουν στα άλλα μέλη - ότι μπορεί να αντιμετωπισθεί η κατάσταση αυτή με προσωρινή αναστολή του καθεστώτος των εξισωτικών ποσών προσχώρησης για τις παρτίδες μαλακού σιταριού που έχουν υποστεί επεξεργασία που καθιστά το σιτηρό αυτό ακατάλληλο για την ανθρώπινη κατανάλωση -

ότι για να αποφευχθούν εκτροπές του εμπορίου, οι επεξεργασμένες παρτίδες μαλακού σιταριού πρέπει να αποκλείονται από το πλεονέκτημα της παρεμβάσεως και της χορηγήσεως εξισωτικού ποσού προσχώρησης κατά την εξαγωγή -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Κατά τη διάρκεια της περιόδου από της ενάρξεως ισχύος του παρόντος κανονισμού έως τις 30 Απριλίου 1991, οι συναλλαγές μαλακού σιταριού ( κωδικός ΣΟ 1001 90 99 ) μεταξύ της Πορτογαλίας και των άλλων κρατών μελών δεν υπάγονται στο καθεστώς των εξισωτικών ποσών προσχώρησης, που αναφέρονται στον κανονισμό ( ΕΟΚ ) αριθ . 3654/90 του Συμβουλίου ( 5 ) εφόσον τα εν λόγω σιτηρά έχουν αποτελέσει αντικείμενο μιας των μεθόδων επεξεργασίας που καθορίζονται στο παράρτημα . Άρθρο 2

Οι παρτίδες των σιτηρών που φέρουν ίχνη ενός των προϊόντων που αναφέρονται στο παράρτημα το οποίο έχει χρησιμοποιηθεί για την επεξεργασία του μαλακού σιταριού δεν μπορούν :

- να γίνουν αποδεκτές στην παρέμβαση που προβλέπεται από το άρθρο 7 του κανονισμού ( ΕΟΚ ) αριθ . 2727/75,

- να επωφεληθούν της χορηγήσεως του εξισωτικού ποσού προσχώρησης κατά την εξαγωγή . Άρθρο 3

Ο παρών κανονισμός αρχίζει να ισχύει την ημέρα της δημοσίευής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 27 Φεβρουαρίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 378 της 31 . 12 . 1987, σ . 1 . ( 2 ) ΕΕ αριθ . L 367 της 29 . 12 . 1990, σ . 1 . ( 3 ) ΕΕ αριθ . L 281 της 1 . 11 . 1975, σ . 1 . ( 4 ) ΕΕ αριθ . L 353 της 17 . 12 . 1990, σ . 23 . ( 5 ) ΕΕ αριθ . L 362 της 27 . 12 . 1990, σ . 31 .

ΠΑΡΑΡΤΗΜΑ Μέθοδοι αναφοράς για τη μετουσίωση του μαλακού σίτου

Μέθοδος αριθ . 1 - Χρώσεις με Bleu Patente V

1 . Διαλύστε είτε 30 γραμμάρια χρωστικής συμπυκνωμένης σε 80 μέρη/100 είτε 51 χιλιόγραμμα χρωστικής συμπυκνωμένης σε 50 μέρη/100 Bleu Patente V [( αριθμός Schulz: 826, αριθμός ΕΟΚ : Ε 131 ( 1 )], σε μια ελάχιστη ποσότητα 2,5 λίτρων καθαρού ύδατος .

2 . Χρωματίστε 100 χιλιόγραμμα σίτου που προέρχονται από δείγμα που θα μετουσιωθεί σε μία ποσότητα διαλύματος που προετοιμάζεται σύμφωνα με την παράγραφο 1 .

3 . Αναμείξατε 90 χιλιόγραμμα σίτου που πρόκειται να μετουσιωθεί με τουλάχιστον 10 χιλιόγραμμα σπόρων χρωματισμένων, όπως αναφέρεται στο σημείο 2 εις τρόπον ώστε να κατανεμηθούν ομοιόμορφα στη συνολική μάζα .

Μέθοδος αριθ . 2 - Χρώσεις με πράσινο ( brillant )

Ο μαλακός σίτος που πρέπει να επεξεργαστεί με μία χρωστική που εμφαίνεται στον παρακάτω πίνακα εις τρόπον ώστε ο εν λόγω σίτος να περιλαμβάνει μία ποσότητα χρωστικής τουλάχιστον ίση με εκείνη που εμφαίνεται στη στήλη 4, που θα περιέχει εξίσου και θα κατανέμεται τελείως, εις τρόπον ώστε τουλάχιστον 5 % των σπόρων να χρωματιστούν και να κατανεμηθούν στη μάζα .

Σύνηθες όνομα της χρωστικής Επιστημονική ονομασία Δείκτης χρώματος ( 1956 ) αριθ . Ελάχιστη ποσότητα σε εκατομμυριοστά κατά βάρος 1 2 3 4 Vert acide brillant BS

( vert Lissamina ) Sel sodique du di-(p-dimethylaminophenyl ) hydroxy-2 disulfo-3,6 naphto fuchsinimon monium 44 090 20

Μέθοδος αριθ . 3 - Προσθήκη ιχθυελαίου ή ήπατος ιχθύος α ) Ιχθυέλαιο ή ήπαρ ιχθύος το οποίο έχει διηθηθεί, δεν έχει αφαιρεθεί η οσμή του, δεν έχει αποχρωματισθεί, χωρίς καμία προσθήκη .

β ) Χαρακτηριστικά :

- Δείκτης ελάχιστου ιωδίου 120 - Δείκτης χρώσεως 7-14 ( Guertner ) ' η 5-19 ( FAC ) - Οξύτητα περιλαμβανομένη μεταξύ 3 % και 4 % - Μέγιστο σημείο καταψύξεως 10 oC

γ ) Ελάχιστη ποσότητα που θα χρησιμοποιηθεί ανά τόνο σιτηρών που προορίζονται για μετουσίωση : 4 κιλά .

δ ) Η συσκευή που χρησιμεύει για τη μετουσίωση πρέπει νε αξασφαλίζει συνεχώς μια ομοιογενή κατανομή του ελαίου στη μάζα του σίτου .

ε ) Η θερμοκρασία του χρησιμοποιουμένου ελαίου πρέπει να διατηρείται σε επίπεδο ικανοποιητικό για να εξασφαλίζει αυτήν την ομοιογενή κατανομή . ( 1 ) Ο ορισμός του Bleu Patente V δίδεται στην οδηγία του Συμβουλίου σχετικά με την προσέγγιση των νομοθεσιών των κρατών μελών όσον αφορά τις χρωστικές που μπορούν να χρησιμοποιηθούν στα τρόφιμα που προορίζονται για ανθρώπινη διατροφή ( ΕΕ αριθ . 115 της 11 . 11 . 1962, σ . 2645/62). Bleu Patente V σε συγκέντρωση 50 μέρη/100 κυκλοφορεί στο εμπόριο στην Ομοσπονδιακή Δημοκρατία της Γερμανίας με την ονομασία Lebensmittelblau αριθ . 3 .